
PËR ADERIMIN E REPUBLIKËS SË SHQIPËRISË NË NDRYSHIMET  E NENEVE TË MARRËVESHJES SË FONDIT MONETAR  NDËRKOMBËTAR (FMN)

Në mbështetje të neneve 78, 83 pika 1 dhe 121 pika 1 të Kushtetutës, me propozimin e  Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Republika e Shqipërisë aderon në ndryshimet e neneve të marrëveshjes së Fondit Monetar Ndërkombëtar (FMN), në lidhje me reformën e bordit ekzekutiv, sipas tekstit që i bashkëlidhet këtij ligji dhe është pjesë përbërëse e tij. 

Neni 2

Republika e Shqipërisë pranon rritjen e kuotave të anëtarësimit në Fondin Monetar Ndërkombëtar, sipas rezolutës nr. 66-2, datë 15 dhjetor 2010, të Bordit të Guvernatorëve të Fondit Monetar Ndërkombëtar.  

Neni 3

Këshilli i Ministrave përcakton me vendim rregullat dhe autoritetin kompetent për realizimin e shtesës së kuotave të anëtarësimit të Republikës së Shqipërisë pranë Fondit Monetar Ndërkombëtar. 

Neni 4

Ky ligj hyn në fuqi 15 ditë pas botimit në Fletoren Zyrtare.

Miratuar në datën 8.11.2012

Shpallur me dekretin nr. 7822, datë 19.11.2012 të Presidentit të Republikës së Shqipërisë, Bujar Nishani
